Page:Christ's kirk on the green (3).pdf/20

 20

Or bairns can read they firſt maun ſpell I learn'd this frae my mammy, And cooſt a leggen girth myſell, lang or I married Tammie: He warrand ye hae a' heard tell, of bonny Andrew Lammy, Stifly in love wi' me he fell, as ſoon as e'er he ſaw me: That was a day.

Het drink, freſh butter'd caiks & cheeſe, that held their hearts aboon, Wi' clathes mingled aft wi lies, drave off the hale forenoon: But after dinner, an ye pleaſe, to weary not o'er ſoon, We down to e'ening edge at eaſe ſhall loup and ſee whats done I' the doup of the day.

Now what the friends wad fain been at                      they that was right true blue; Was e'en to get their wy vons wat: and fill young Roger fou: But the bauld bully took his maut, and was right ſtift to bow; He fairly gae them it for tat, and ſcour'd aff healths anew, Clean out that day.